b'\n_START_ARTICLE_\nLo\xc4\xa3iskais elements\n_START_PARAGRAPH_\nLo\xc4\xa3iskais elements ir lo\xc4\xa3isk\xc4\x81s sh\xc4\x93mas pamatvien\xc4\xabba, kas realiz\xc4\x93 k\xc4\x81du no element\xc4\x81raj\xc4\x81m B\xc5\xabla funkcij\xc4\x81m (UN, NE, VAI, UN-NE utt.).\n_START_SECTION_\nUnivers\xc4\x81lu elementu kopas\n_START_PARAGRAPH_\nNo lo\xc4\xa3iskajiem elementiem UN, VAI un NE var izveidot jebkuru lo\xc4\xa3isko sh\xc4\x93mu. Lo\xc4\xa3isko elementu kopu ar \xc5\xa1\xc4\x81du \xc4\xabpa\xc5\xa1\xc4\xabbu sauc par univers\xc4\x81lu. Izmantojot de Morgana likumus, no kopas {UN, VAI, NE} var izsl\xc4\x93gt vai nu UN vai VAI elementu, un t\xc4\x81 joproj\xc4\x81m b\xc5\xabs univers\xc4\x81la. Ja ir pieejami papildus nu\xc4\xbc\xc4\xbcu un vieninieku avoti, tad jebkuru no trim min\xc4\x93tajiem elementiem var simul\xc4\x93t ar elementa UN-NE pal\xc4\xabdz\xc4\xabbu. Tas noz\xc4\xabm\xc4\x93, ka jebkuru sh\xc4\x93mu var izveidot, izmantojot tikai UN-NE elementus, l\xc4\xabdz ar to UN-NE viens pats veido univers\xc4\x81lu elementu kopu.'